
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 386 

24 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ομάδα Διοίκησης Έργου για τον εκσυγχρονισμό και 


την αναμόρφωση του θεσμικού πλαισίου λειτουρ¬ 
γίας των Δημοτικών/Κοινοτικών Βιβλιοθηκών. 1 

Μεταφορά οργανικών θέσεων της Περιφέρειας Δυτι¬ 
κής Ελλάδας από κλάδο σε κλάδο. 2 

Μετοχοποίηση Υποχρεώσεων προς το Δημόσιο της 
εταιρείας με την επωνυμία Ελληνικά Αμυντικά Συ¬ 
στήματα (ΕΒΟ - ΠΥΡΚΑΛ) Α,Β.Ε.Ε. 3 

Σύσταση, συγκρότηση και ορισμός μελών Επιτροπής 
για τη δημιουργία αρχείου κερμάτων κυκλοφορίας 
και αναμνηστικών νομισμάτων στο Γ.Λ. Κράτους.. 4 


Τροποποίηση της υπ’ αριθμ. 2/59751/1.11.2004 από¬ 
φασης του Υπουργού Οικονομίας και Οικονομικών 
«Σύσταση, συγκρότηση και ορισμός μελών ομάδας 
εργασίας για την εφαρμογή της μεθόδου Ιοεείηρ 


στο ελληνικό δημόσιο» (Β' 1637). 5 

Αύξηση συντάξεων ΟΓΑ, Βασικής σύνταξης (Ν. 4169/ 
1961), Κλάδου Κύριας και Κλάδου Πρόσθετης 
Ασφάλισης Αγροτών. 6 

Υπερωριακή εργασία υπαλλήλωντου Ταμείου Αρωγής 
Προσωπικού Ο.Τ.Ε. για το 2005 . 7 


Υπερωριακή εργασία προσωπικού με σχέση εργασίας 
ιδιωτικού δικαίου του Ταμείου Επικουρικής Ασφά¬ 
λισης και Πρόνοιας Προσωπικού Ελληνικής Ραδιο¬ 


φωνίας - Τηλεόρασης και Τουρισμού. 8 

Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ. 9 

Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ. 10 


Έγκριση της υπ’ αριθμ. 83/2005 αποφάσεως του Δη¬ 
μοτικού Συμβουλίου Ροδίων, που αφορά την αύξη¬ 
ση μετοχικού κεφαλαίου στην Δημοτική Επιχείρη¬ 
ση Καθαριότητας Ρόδου (Δ.Ε.Κ.Ρ.). 11 


ΑΠΟΦΑΣΕΙ Σ 

Αριθ. 11755 (1) 

Ομάδα Διοίκησης Έργου για τον εκσυγχρονισμό και την 
αναμόρφωση του θεσμικού πλαισίου λειτουργίας των 
Δημοτικών/Κοινοτικών Βιβλιοθηκών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18, παρ. 18 του Ν. 2503/ 
1997 «Διοίκηση, οργάνωση, στελέχωσητης Περιφέρειας, 
ρυθμίσεις θεμάτων για την τοπική αυτοδιοίκηση και άλλες 
διατάξεις» (ΦΕΚ 107/τ.Α'). 

2. Τις διατάξεις του άρθρου 29Α, Ν. 1558/1985 «Κυβέρ¬ 
νηση και κυβερνητικά όργανα» (ΦΕΚ 137/τ.Α'), το οποίο 
προστέθηκε με το άρθρο 27 του Ν. 2081/1992 (ΦΕΚ 154/τ. 
Α') και αντικαταστάθηκε με το άρθρο 1 του Ν. 2469/1997 
(ΦΕΚ 38/τ.Α'). 

3. Την ανάγκη εξέτασης του υφιστάμενου θεσμικού 
πλαισίου και των διαθέσιμων πόρων και μέσων που αφο¬ 
ρούν στη λειτουργία των Δημοτικών/Κοινοτικών (Δ/Κ) Βι¬ 
βλιοθηκών, ώστε να δημιουργηθεί το απαιτούμενο πλαί¬ 
σιο θεσμικών ρυθμίσεων και να διασφαλισθεί ο κατάλλη¬ 
λος εξοπλισμός για την πολύπλευρη ανάδειξη του 
γνωστικού, μορφωτικού και επικοινωνιακού χαρακτήρα 
αυτών. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη εις βάρος του κρατικού προϋπο¬ 
λογισμού, το ύψος και η κάλυψη της οποίας θα προσδιο- 
ρισθεί με την έκδοση κοινής απόφασης των Υπουργών Οι¬ 
κονομίας και Οικονομικών και Εσωτερικών, Δημόσιας 
Διοίκησης και Αποκέντρωσης: 

Άρθρο 1 

1. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης Ομάδα Διοίκησης Έργου για 
τον εκσυγχρονισμό και την αναμόρφωση του θεσμικού 
πλαισίου λειτουργίας των Δημοτικών/Κοινοτικών Βιβλιο¬ 
θηκών και τη διαμόρφωση προϋποθέσεων για παροχή 
ποιοτικών υπηρεσιών προς τους χρήστες και ειδικότερα: 

Α. Την αποτύπωση ενός σύγχρονου θεσμικού πλαισίου 
λειτουργίας των Δ/Κ Βιβλιοθηκών. 

Β. Την επαρκή και σταθερή χρηματοδότηση της λει¬ 
τουργίας τους. 

Γ. Την αξιολόγηση των κτιριακών υποδομών, των ανα¬ 
γκών σε προσωπικό και σε σύγχρονο υλικοτεχνικό εξο¬ 
πλισμό. 

Δ. Τη διαμόρφωση ενιαίου δικτύου Δ/Κ Βιβλιοθηκών και 
τη διασύνδεσή τους με άλλες δημόσιες και ιδιωτικές Βι¬ 
βλιοθήκες στην Ελλάδα και το εξωτερικό. 

2. Η Ομάδα Διοίκησης Έργου συγκροτείται από τους: 

Α. Βασιλική Γιαβή, Προϊστάμενη της Διεύθυνσης Οργά¬ 
νωσης και Λειτουργίας ΟΤΑ, του ΥΠΕΣΔΔΑ. 

Β. Κωνσταντίνο Θεοδωρόπουλο, Προϊστάμενο της Δι¬ 
εύθυνσης Οικονομικών ΟΤΑτου ΥΠΕΣΔΔΑ. 

Γ. Γρηγόριο Φρέσκο, Προϊστάμενο της Διεύθυνσης 
Αναπτυξιακών Προγραμμάτων και Διεθνών Οργανισμών 
του ΥΠΕΣΔΔΑ. 

Δ. Γεώργιο Δέδε, Προϊστάμενο του Τμήματος Νομικών 
Προσώπων, Ιδρυμάτων και Επιχειρήσεων του ΥΠΕΣΔΔΑ. 

Ε. Αφροδίτη Διαμαντοπούλου, Προϊσταμένη του Τμή¬ 
ματος Προσωπικού των ΟΤΑτου ΥΠΕΣΔΔΑ. 

ΣΤ. Αναστάσιο Αναστασίου, υπάλληλο του κλάδου ΠΕ 
Διοικητικού με Βαθμό Α'του Τμήματος Νομικών Προσώ¬ 
πων, Ιδρυμάτων και Επιχειρήσεων του ΥΠΕΣΔΔΑ. 

Ζ. Αθηνά Κοντογιάννη, σύμβουλο του Υπουργού 
ΕΣΔΔΑ. 

Η. Ευγενία Κεφαλληναίου Ειδ. Γραμματέα του Υπουρ¬ 
γείου Εθνικής Παιδείας και Θρησκευμάτων, με αναπλη- 
ρώτριά της την Ελένη Τζανετάκου, διευθύντρια της Δημ. 
Βιβλιοθήκης Σπάρτης. 

Θ. Ανάργυρο Μάντζιο Δημ. Σύμβουλο Παμβώτιδας εκ¬ 
πρόσωπο της ΚΕΔΚΕ, με αναπληρώτριά του την Δήμητρα 
Κουτσούρη, Συνεργάτη σε θέματα Τοπικής Αυτοδιοίκησης. 

Πρόεδρος του συλλογικού οργάνου ορίζεται ο Γενικός 
Γραμματέας του Υπουργείου Εσωτερικών, Δημόσιας Δι¬ 
οίκησης και Αποκέντρωσης Αθ. Βεζυργιάννης, αναπλη- 
ρούμενος από την κ. Β. Γιαβή, Διευθύντρια Οργάνωσης 
και Λειτουργίας ΟΤΑτου ΥΠΕΣΔΔΑ. 

Γραμματείς της Ομάδας Διοίκησης Έργου ορίζονται οι: 

Ευαγγελία Γουσιοπούλου, υπάλληλος ΔΕ Διοικητικού, 
του Τμήματος Οργάνωσης και Λειτουργίας των ΟΤΑτου 
ΥΠΕΣΔΔΑ και Αθηνά Βρεκούση, υπάλληλος ΔΕ Διοικητι¬ 
κού, του Τμήματος Προσωπικού των ΟΤΑτου ΥΠΕΣΔΔΑ. 

3. Η ως άνω ομάδα οφείλει να ολοκληρώσει το έργο της 
εντός προθεσμίας πέντε (5) μηνών και να συνεδριάζει 
τέσσερεις (4) φορές τουλάχιστον μηνιαίως εντός και 
εκτός ωραρίου εργασίας των Δημοσίων Υπαλλήλων. 

4. Η αμοιβή ή αποζημίωση του Προέδρου, των μελών και 
των γραμματέων της Ομάδας θα καθοριστεί με κοινή από¬ 
φαση των Υπουργών Οικονομίας και Οικονομικών και 
Εσωτερικών, Δημόσιας Διοίκησης και Αποκέντρωσης. 

Άρθρο 2 

Οι εργασίες της ομάδας αρχίζουν από 1.4.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

Π. ΠΑΥΛΟΠΟΥΛΟΣ Μ. ΓΙΑΝΝΑΚΟΥ 


Αριθ. 10590 (2) 

Μεταφορά οργανικών θέσεων της Περιφέρειας Δυτικής 
Ελλάδας από κλάδο σε κλάδο. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 3 του άρθρου 2 του Ν. 
2503/1997 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις» (ΦΕΚ 107 Α'). 

2. Τη γνώμη του Γενικού Γραμματέα της Περιφέρειας 
Δυτικής Ελλάδας, όπως διατυπώθηκε στο με αριθμό 
2143/18.2.2005 έγγραφο της οικείας Περιφέρειας. 

3. Την ανάγκη μεταφοράς οργανικών θέσεων της Περιφέ¬ 
ρειας Δυτικής Ελλάδας, από κλάδο σε κλάδο, για την εξα¬ 
σφάλιση της εύρυθμης και ορθολογικής λειτουργίας της. 

4. Την με αριθμό ΔΙΔΚ/Φ. 1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, περί ανάθε¬ 
σης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527 Β'). 

5. Το γεγονός ότι δεν προκαλείται καμία δαπάνη, απο¬ 
φασίζουμε: 

Μεταφέρουμε τις παρακάτω πενήντα εννιά (59) κενές 
οργανικές θέσειςτης Περιφέρειας Δυτικής Ελλάδας, από 
κλάδο σε κλάδο, ως εξής: 

30 οργανικές θέσεις κλάδου ΥΕ Δασοφυλάκων Β' και 

29 οργανικές θέσεις κλάδου ΔΕ Δασοφυλάκων στους 
κλάδους: 


ΠΕ Διοικητικό - Οικονομικό 

20 θέσεις 

ΠΕ Μηχανικών 

10 θέσεις 

ΠΕ Πληροφορικής 

2 θέσεις 

ΤΕ Διοικητικό - Λογιστικό 

4 θέσεις 

ΤΕ Μηχανικών 

10 θέσεις 

ΤΕ Γεωπονίας- Αλιείας- Τροφίμων 

3 θέσεις 

ΥΕ Επιμελητών 

3 θέσεις 

ΥΕ Εργατών 

4 θέσεις 

ΥΕ Φυλάκων - Νυχτοφυλάκων 

3 θέσεις 

Η απόφαση αυτή να δημοσιευτεί στην Εφημερίδα της 


Κυβερνήσεως. 

Αθήνα, 16 Μαρτίου 2005 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ.οικ. 2/14417/0025 (3) 

Μετοχοποίηση Υποχρεώσεων προς το Δημόσιο της εται¬ 
ρείας με την επωνυμία Ελληνικά Αμυντικά Συστήματα 
(ΕΒΟ-ΠΥΡΚΑΛ) Α.Β.Ε.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 14 του Ν. 2303/1995 «Πλη¬ 
ρωμή Αποδοχών Δημοσίων Υπαλλήλων μέσω Τραπεζικού 
Συστήματος και άλλες διατάξεις» όπως τροποποιήθηκε 
και ισχύει. 

2. Τον από 24 Φεβρουάριου 2005 αναλυτικό πίνακα 
χρεών της ΦΑΒΕ Αθηνών για την εταιρεία Ελληνικά Αμυ¬ 
ντικά Συστήματα (ΕΒΟ - ΠΥΡΚΑΛ) Α.Β.Ε.Ε. 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3. Το από 28 Φεβρουάριου 2005 Πρακτικό της Έκτα¬ 
κτης Γενικής Συνέλευσης των μετόχων της εταιρείας Ελ¬ 
ληνικά Αμυντικά Συστήματα (ΕΒΟ - ΠΥΡΚΑΛ) Α.Β.Ε.Ε., 
στην οποία αποφασίστηκε η αύξηση του Μ.Κ. της κατά 
15.491.397,62 ευρώ δια κεφαλοποίησης ισόποσων απαι¬ 
τήσεων του Ελληνικού Δημοσίου. 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ 519/τ. Β717.3.2004), 
αποφασίζουμε: 

Εγκρίνουμε: 

I. Την αύξηση του Μετοχικού Κεφαλαίου της Ανωνύμου 
Βιομηχανικής Εταιρείας Ελληνικά Αμυντικά Συστήματα 
(ΕΒΟ-ΠΥΡΚΑΛ) ΑΒΕΕ κατά το ποσό των δεκαπέντε εκα¬ 
τομμυρίων τετρακοσίων ενενήντα μία χιλιάδων, τριακο- 
σίων ενενήντα επτά ευρώ και εξήντα δύο λεπτών 
(15.491.397,62 ευρώ), δια κεφαλοποιήσεως ισόποσων 
απαιτήσεων του Ε.Δ και την έκδοση 9.276.286 νέων ονο¬ 
μαστικών μετοχών, ονομαστικής αξίας 1,67 ευρώ η κάθε 
μία. 

II. Την περιέλευση των 9.276.286 μετοχών στο Ε.Δ. και 
τη καταβολή της αξίας αυτών, με συμψηφισμό ισόποσων 
οφειλών της παραπάνω εταιρείας, οι οποίες αποσβένο- 
νται και ειδικότερα ποσού ευρώ 15.491.399,14 που ανα¬ 
λύεται σε: Υπόλοιπο οφειλόμενο: 15.251.196,21 €, Προ¬ 
σαυξήσεις: 240.202,93 ευρώ, ποσά τα οποία είναι βεβαι¬ 
ωμένα στη Δ.Ο.Υ ΦΑΒΕ Αθηνών. Η διαφορά των 1,52 
ευρώ θα καταβληθεί από την εταιρεία. 

Η Δ.Ο.Υ ΦΑΒΕ Αθηνών στην οποία κοινοποιείται η πα¬ 
ρούσα παρακαλείται να μεριμνήσει για τη διαγραφή του 
παραπάνω ποσού και την έκδοση του σχετικού ΑΦΕΚ που 
θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Π. ΔΟΥΚΑΣ ΣΠ. ΣΠΗΛΙΩΤΟΠΟΥΛΟΣ 

-♦- 

Αριθ. 2/2822/0004 (4) 

Σύσταση, συγκρότηση και ορισμός μελών Επιτροπής για 
τη δημιουργία αρχείου κερμάτων κυκλοφορίας και 
αναμνηστικών νομισμάτων στο Γ.Λ. Κράτους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 34 του Ν. 1914/1990 «Εκσυγχρονισμός 
και ανάπτυξη του δημόσιου τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» (Α' 
178), όπως αποσαφηνίστηκε με την παράγραφο 1 του άρ¬ 
θρου 13του Ν. 2346/1995 (Α'220), 

β) του άρθρου 13 του Ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (Α' 45), 

γ) του Π.Δ. 284/1988 «Οργανισμός Υπουργείου Οικονο¬ 
μικών» (Α' 128), όπως τροποποιήθηκε και ισχύει, 

δ) του άρθρου 29Ατου Ν. 1558/1985 (Α' 137) το οποίο 
προσετέθη με το άρθρο 27 του Ν. 2081/1992 (Α' 154) και 


τροποποιήθηκε με το άρθρο 1 παρ. 2α του Ν. 2469/1997 
(Α' 38). 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

3. Το υπ’ αριθμ. 2/2822/0025/1.05/19.1.2005 έγγραφο 
της Δ25-Κίνησης Κεφαλαίων, Εγγυήσεων, Δανείων και 
Αξιών περί ανασυστάσεως Επιτροπής για τη δημιουργία 
Αρχείου Κερμάτων κυκλοφορίας και αναμνηστικών νομι¬ 
σμάτων στο Γ.Λ.Κράτους. 

4. Την υπ’ αριθμ. 2067345/7421/0004/13.10.1998 από¬ 
φαση του Υπουργού Οικονομικών «Σύσταση - συγκρότη¬ 
ση και ορισμός μελών Επιτροπής για τη δημιουργία αρ¬ 
χείου κερμάτων κυκλοφορίας και αναμνηστικών νομισμά¬ 
των στο Γ.Λ.Κράτους», όπως αυτή τροποποιήθηκε με την 
υπ’ αριθμ. 2/23925/0004/27.3.2000 όμοια απόφαση. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού. 

6. Την υφιστάμενη ανάγκη δημιουργίας αρχείου κερμά¬ 
των κυκλοφορίας και αναμνηστικών νομισμάτων στο 
Γ.Λ.Κράτους, αποφασίζουμε: 

1. Συστήνουμε στο Γ.Λ. Κράτους Επιτροπή για τη δημι¬ 
ουργία αρχείου κερμάτων κυκλοφορίας και αναμνηστι¬ 
κών νομισμάτων και ορίζουμε ως μέλη της τους εξής: 

α. Τον Ευστράτιο Παπαδουλάκη, υπάλληλο με βαθμό Α' 
του κλάδου ΠΕ-Δημοσιονομικών, Προϊστάμενο Γενικής 
Διεύθυνσης του Γ.Λ. Κράτους, ως Πρόεδρο. 

β. Την Παναγιώτα Βερβαινιώτη-Παπαμώκου υπάλληλο 
με βαθμό Α'του κλάδου ΠΕ-Δημοσιονομικών, που υπηρε¬ 
τεί ως Προϊσταμένη Τ μήματος στη Δ25-Κίνησης Κεφαλαί¬ 
ων, Εγγυήσεων, Δανείων και Αξιών. 

γ. Το Φιλοποίμενα Σπυρόπουλο υπάλληλο με βαθμό Α' 
του κλάδου ΠΕ-Δημοσιονομικών, που υπηρετεί ως Προϊ¬ 
στάμενος Τμήματος στη Δ20-Προϋπολογισμού. 

δ. Το Γεώργιο Μπούτο, υπάλληλο με βαθμό Α' του κλά¬ 
δου ΠΕ-Δημοσιονομικών, που υπηρετεί στη Δ21-Επεξερ¬ 
γασίας Σχεδίων Νόμων και Κανονιστικών Διοικητικών 
Πράξεων. 

ε. Τη Ζωή Τσόλη-Μπέκα, υπάλληλο με βαθμό Β'του κλά¬ 
δου ΠΕ-Δημοσιονομικών, που υπηρετεί στη Δ25-Κίνησης 
Κεφαλαίων, Εγγυήσεων, Δανείων και Αξιών. 

2. Έργο της ανωτέρω Επιτροπής είναι: 

α. Η αναζήτηση και συγκέντρωση από την Τράπεζα της 
Ελλάδος και από όσες Υπηρεσίες του Υπουργείου Οικο¬ 
νομίας και Οικονομικών διαθέτουν εκδόσεις μεταλλικών ή 
χάρτινων νομισμάτων του ελληνικού κράτους ή σειρές 
αναμνηστικών κερμάτων ή μεταλλίων. 

β. Η αξιολόγηση των συγκεντρωθέντων νομισμάτων και 
κερμάτων. 

γ. Η εξεύρεση του κατάλληλου χώρου για τη δημιουρ¬ 
γία προθήκης, η διαρρύθμιση του χώρου αυτού, η τακτο¬ 
ποίηση των εκθεμάτων, ο υπολογισμός του κόστους λει¬ 
τουργίας του εν λόγω αρχείου κ.λπ. 

3. Η εν λόγω Επιτροπή θα εργάζεται εντός του καθιε¬ 
ρωμένου ωραρίου εργασίας και θα διαρκέσει μέχρι την 
ολοκλήρωση του έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/66355/0004 (5) 

Τροποποίηση της υπ’ αριθμ. 2/59751/1.11.2004 απόφα¬ 
σης του Υπουργού Οικονομίας και Οικονομικών «Σύ¬ 
σταση, συγκρότηση και ορισμός μελών ομάδας εργα¬ 
σίας για την εφαρμογή της μεθόδου Ιβαδίηρ στο ελλη¬ 
νικό δημόσιο» (Β' 1637). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 34 του Ν. 1914/1990 «Εκσυγχρονισμός 
και ανάπτυξη του δημόσιου τομέα καιτης κεφαλαιαγοράς, 
φορολογικές ρυθμίσεις και άλλες διατάξεις» (ΑΊ78), 
β) του άρθρου 13 του Ν. 2346/1995 «Δαπάνες κίνησης 
των μετακινούμενων προσώπων με εντολή του Δημοσίου 
εντός και εκτός της Επικράτειας για εκτέλεση υπηρεσίας 
και άλλες διατάξεις» (Α' 220), 
γ) του άρθρου 5 του Ν. 2026/1992 «Ρύθμιση θεμάτων 
οργάνωσης και προσωπικού της δημόσιας διοίκησης και 
άλλες διατάξεις» (Α' 43), όπως συμπληρώθηκε με την 
παρ. 1 του άρθρου 23του Ν. 2085/1992 (Α' 170), 
δ) του άρθρου 13 του Ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (Α '45), 
ε) του άρθρου 17του Ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μόνιμων στελεχών των Ενόπλων Δυ¬ 
νάμεων και αντίστοιχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» (Α' 297), 

στ) του Π.Δ. 284/1988 «Οργανισμός Υπουργείου Οικο¬ 
νομικών» (Α' 128), όπως τροποποιήθηκε και ισχύει. 

2. Το από 24.11.2004 σημείωμα της Γενικής Διεύθυνσης 
Θησαυροφυλακίου και Προϋπολογισμού. 

3. Την υπ’ αριθμ. 2/59751/1.11.2004 απόφαση του Υπουρ¬ 
γού Οικονομίας και Οικονομικών «Σύσταση, συγκρότηση 
και ορισμός μελών ομάδας εργασίας για την εφαρμογή της 
μεθόδου Ιθαείηρ στο ελληνικό δημόσιο» (Β' 1637). 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σύμφωνα με το άρθρο 17 του Ν. 
3205/2003, της οποίας το ύψος υπολογίζεται στα 5.550 
ευρώ και θα βαρύνει τις πιστώσεις του εκτελούμενου 
προϋπολογισμού του Υπουργείου Οικονομίας και Οικο¬ 
νομικών, αποφασίζουμε: 

1. Η παράγραφος 3 της υπ’ αριθμ. 2/59751/1.11.2004 
υπουργικής απόφασης «Σύσταση, συγκρότηση και ορι¬ 
σμός μελών ομάδας εργασίας για την εφαρμογή της με¬ 
θόδου Ιθαείηρ στο ελληνικό δημόσιο» (Β' 1637) αντικαθί¬ 
σταται ως εξής: «Η εν λόγω Επιτροπή θα εργάζεται εκτός 
του καθιερωμένου ωραρίου εργασίας, θα ολοκληρώσει 
τις εργασίες της μέσα σε χρονικό διάστημα 3 μηνών και 
θα υποβάλλει τις προτάσεις της στον Υφυπουργό Οικο¬ 
νομίας και Οικονομικών Π. Δούκα. 

Η αμοιβή του συντονιστή και των μελών της ομάδας θα 
καθορισθεί με άλλη απόφαση του Υπουργού Οικονομίας 
και Οικονομικών». 

2. Κατά τα λοιπά, ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 17 Μαρτίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. 80030/6025/121 ( 6 ) 

Αύξηση συντάξεων ΟΓΑ, Βασικής σύνταξης (Ν. 4169/ 
1961), Κλάδου Κύριας και Κλάδου Πρόσθετης Ασφά¬ 
λισης Αγροτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ -ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 7 του Ν. 3232/2004 «θέμα¬ 
τα Κοινωνικής Ασφάλισης και άλλες διατάξεις» (Α 48/ 
2004). 

2. Τις διατάξεις του άρθρου 43 του Ν. 1469/1984 (Α 
111/1984) «Περί αναδρομικότητας των συντάξεων». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α 137/1985). 

4. Τις υπ’ αριθμ. 80015/22.4.2004 και 80026/14.6.2004 
κοινές υπουργικές αποφάσεις του Πρωθυπουργού και 
του Υπουργού Απασχόλησης και Κοιν. Προστασίας «Ανά¬ 
θεση αρμοδιοτήτων στους Υφυπουργούς Απασχόλησης 
και Κοινωνικής Προστασίας» (Β 598). 

5. Την υπ’ αριθμ. 14650/ΔΙΟΕ 85/17.3.2004 (Β519) από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

6. Τις διατάξεις του άρθρου 1 του Ν. 2469/1997 (Α 
38/1997), βάσει των οποίων η δαπάνη, ποσού 166.100.000 
ευρώ περίπου, θα καλυφθεί από τις εγγεγραμμένες πι¬ 
στώσεις στον Προϋπολογισμό του ΟΓΑ, έτους 2005. 

7. Τις διατάξεις του άρθρου 22 του Ν. 2362/1995 «Περί 
Δημόσιου Λογιστικού ελέγχου των δαπανώντου Κράτους 
και άλλες διατάξεις» (Α 247/1995). 

8. Το υπ’ αριθμ. 8323/3.3.2005 έγγραφο του Υπουργεί¬ 
ου Οικονομίας και Οικονομικών «Αύξηση συντάξεων και 
εφάπαξ παροχών για το έτος 2005», αποφασίζουμε: 

Οι συντάξεις που καταβάλλει ο ΟΓΑ αυξάνονται από 
1.1.2005 ως ακολούθως: 

• η βασική σύνταξη (Ν. 4169/1961) κατά ποσοστό 6% 

• οι συντάξεις Κλάδου Πρόσθετης και Κλάδου Κύριας 
Ασφάλισης Αγροτών κατά ποσοστό 4%. 

Τ ο ποσοστό της αύξησης θα υπολογιστεί επί των ποσών 
των καταβαλλομένων συντάξεων κατά την 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

01 ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΝΙΚ. ΑΓΓΕΛΟΠΟΥΛΟΣ 

- ♦ - 

Αριθ.Φ. 80425/1736/403 ( 7 ) 

Υπερωριακή εργασία υπαλλήλων του Ταμείου Αρωγής 
Προσωπικού Ο.Τ.Ε. για το 2005. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 

της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την ανάγκη υπερωριακής απασχόλησης του προσω¬ 
πικού του Ταμείου προκειμένου να διεκπεραιωθούν οι 
εξής εργασίες: 1) δημιουργία μηχανογραφημένου μη¬ 
τρώου χρεογράφων, 2) κλείσιμο χρήσης 2004 και παράλ¬ 
ληλος έλεγχος μηχανογραφημένου συστήματος, 3) ορ¬ 
γάνωση και ενημέρωση μητρώου ασφαλισμένων των θυ¬ 
γατρικών εταιριών του ΟΤΕ, 4) μηχανογράφηση των 
υπηρεσιών του Ταμείου, 5) καταχώρηση των ασφαλισμέ¬ 
νων και των συνταξιούχων στην εφαρμογή του ΑΜΚΑ - 
ΕΜΑΕΣ, 6) ετήσιος τακτικός κατασταλτικός έλεγχος από 
το Ελεκτικό Συνέδριο χρήσεων 2001 - 2003, κ.λπ. 

3. Το γεγονός ότιη δαπάνη που προκαλείται με την από¬ 
φαση αυτή ανέρχεται στο ποσό των πενήντα δυο χιλιάδων 
εξακοσίων (52.600,00) ευρώ περίπου και θα βαρύνει την 
εγγεγραμμένη πίστωση στον προϋπολογισμό του Ταμεί¬ 
ου έτους 2005. 

4. Την υπ’ αριθμ. 80015/22.4.2004 (ΦΕΚ598/Β722.4.2004) 
απόφαση ανάθεσης αρμοδιοτήτων στους Υφυπουργούς 
Απασχόλησης και Κοινωνικής Προστασίας όπως τροπο¬ 
ποιήθηκε με τις αριθ. 80026/9.6.2004 (ΦΕΚ 883/Β7 
14.6.2004) και 80045/23.8.2004 (ΦΕΚ 1293/Β723.8.2004) 
αποφάσεις, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας των υπαλλήλων του Ταμείου Αρωγής Προσωπι¬ 
κού Ο.Τ.Ε., για το έτος 2005 και συγκεκριμένα: για δέκα 
(18) υπαλλήλους δέκα χιλιάδες οκτακόσιες (10.800) ώρες 
για εργασία που θα παρέχεται από Δευτέρα μέχρι και Πα¬ 
ρασκευή μετά το πέρας του ωραρίου και μέχρι 20η ώρα. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Διευθυντήςτου Ταμείου. 

Η κατανομή των ωρών στους υπαλλήλους θα γίνει με 
απόφαση του Δ.Σ. του Ταμείου, το οποίο είναι και υπεύ¬ 
θυνο για τη βεβαίωση εκτέλεσης των αντίστοιχων εργα¬ 
σιών. Η βεβαίωση αυτή αποτελεί προϋπόθεση για την κα¬ 
ταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-*- 

Αριθ. Φ. 80425/2468/593 (8) 

Υπερωριακή εργασία προσωπικού με σχέση εργασίας 
ιδιωτικού δικαίου του Ταμείου Επικουρικής Ασφάλι¬ 
σης και Πρόνοιας Προσωπικού Ελληνικής Ραδιοφω¬ 
νίας - Τηλεόρασης και Τουρισμού. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 


2. Την υπ’ αριθμ. οικ. 2/7093/0022/5.2.2004 απόφαση 
επέκτασης των διατάξεων του Ν. 3205/2003 στο προσω¬ 
πικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρχίας. 

5. Την ανάγκη υπερωριακής απασχόλησης του προσω¬ 
πικού με σχέση εργασίας ιδ. δικαίου του Ταμείου Επικου¬ 
ρικής Ασφάλισης και Πρόνοιας Προσωπικού Ελληνικής 
Ραδιοφωνίας - Τηλεόρασης και Τουρισμού προκειμένου 
να διεκπεραιωθούν οι εξής εργασίες: κλείσιμο Ισολογι¬ 
σμών - Απολογισμών, εκκαθάριση μητρώου ασφαλισμέ¬ 
νων και συνταξιούχων, μηχανογράφηση του Ταμείου, τα¬ 
κτοποίηση του Αρχείου, κ.λπ. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των έξι χιλιάδων 
(6.000,00) ευρώ περίπου και θα βαρύνει την εγγεγραμμέ¬ 
νη πίστωση στον προϋπολογισμό του Ταμείου έτους 
2005. 

7. Την υπ’ αριθμ. 80015/22.4.2004 (ΦΕΚ598/Β722.4.2004) 
απόφαση ανάθεσης αρμοδιοτήτων στους Υφυπουργούς 
Απασχόλησης και Κοινωνικής Προστασίας όπως τροπο¬ 
ποιήθηκε με τις αριθ. 80026/9.6.2004 (ΦΕΚ 883/Β7 
14.6.2004) και 80045/23.8.2004 (ΦΕΚ 1293/Β723.8.2004) 
αποφάσεις, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για 8 υπαλλήλους με σχέση εργασίας ιδιωτικού 
δικαίου αποσπασμένους στο Ταμείο Επικουρικής Ασφά¬ 
λισης και Πρόνοιας Προσωπικού Ελληνικής Ραδιοφωνίας 
-Τηλεόρασης και Τουρισμού από 120 ώρες για τον καθέ¬ 
να (960 ώρες συνολικά) για το έτος 2005. Οι ημέρες απα¬ 
σχόλησής τους είναι όλες οι ημέρες της εβδομάδας (από 
Δευτέρα έως Παρασκευή). 

Υπεύθυνη για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι η Διευθύντρια του Ταμείου. 

Η κατανομή ωρών στους υπαλλήλους θα γίνει με από¬ 
φαση του Δ.Σ. του Ταμείου, το οποίο είναι και υπεύθυνο 
για τη βεβαίωση εκτέλεσης των αντίστοιχων εργασιών. Η 
βεβαίωση αυτή αποτελεί προϋπόθεση για την καταβολή 
της υπερωριακής αποζημίωσης. 

Η απόφαση αυτή ισχύει 1 μήνα πριν τη δημοσίευσή της 
στην Εφημερίδα της Κυβερνήσεως και μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΝIΚΟΛΑΟΣ ΑΓΓΕΛΟ ΠΟΥΛΟΣ 
-♦- 

Αριθ. Φ. 80425/5027/1131 (9) 

Υπερωριακή εργασία διοικητικού προσωπικού με σχέση 
εργασίας ιδιωτικού δικαίου του ΙΚΑ - ΕΤΑΜ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών 

και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την υπ’ αριθμ. οικ. 2/7093/0022/5.2.2004 απόφαση 
επέκτασης των διατάξεων του Ν. 3205/2003 στο προσω¬ 
πικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρ- 
χίας. 

5. Την ανάγκη υπερωριακής απασχόλησης διοικητικού 
προσωπικού με σχέση εργασίας ιδ. δικαίου του ΙΚΑ- ΕΤΑΜ 
που προκύπτει από το γεγονός ότι το Ίδρυμα διέρχεται πε¬ 
ρίοδο μεταρρύθμισης με εισαγωγή νέων παραμέτρων και 
αρχών σε όλους τους τομείς δραστηριότητάς του σε συ¬ 
νάρτηση με τις ευρισκόμενες σε εξέλιξη εφαρμογές του 
Ολοκληρωμένου Πληροφοριακού Συστήματος. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των πέντε χιλιάδων τε- 
τρακοσίων τριάντα επτά (5.437) ευρώ περίπου και θα βα¬ 
ρύνει την εγγεγραμμένη πίστωση στον προϋπολογισμό 
του ΙΚΑ - ΕΤΑΜ έτους 2005. 

7. Την υπ’ αριθμ. 80015/22-04-2004 (ΦΕΚ598/Β722.4.2004) 
απόφαση ανάθεσης αρμοδιοτήτων στους Υφυπουργούς 
Απασχόλησης και Κοινωνικής Προστασίας όπως τροπο¬ 
ποιήθηκε με τις αριθ. 80026/9.6.2004 (ΦΕΚ 883/Β7 
14.6.2004) και 80045/23.8.2004 (ΦΕΚ 1293/Β723.8.2004) 
αποφάσεις, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για το διοικητικό προσωπικό με σχέση εργασίας 
ιδιωτικού δικαίου του ΙΚΑ - ΕΤΑΜ, ως εξής: 

α) Για 6 διοικητικούς υπαλλήλους από 120 ώρες στον 
καθένα (720 ώρες συνολικά), για το έτος 2005 που υπη¬ 
ρετούν: 

- 1 στο Νοσοκομείο Βραχείας Νοσηλείας ΙΚΑ - ΕΤΑΜ 
Αθήνας. 

- 2 στο Τοπικό Υποκατάστημα ΙΚΑ - ΕΤΑΜ Νέας Ιωνίας. 

-1 στο Τοπικό Υποκατάστημα ΙΚΑ - ΕΤΑΜ Αργοστολιού. 

- 2 στο Τοπικό Υποκατάστημα ΙΚΑ - ΕΤΑΜ Άργους. 

β) Για 2 υπαλλήλους προσωπικό καθαριότητας από 25 
ώρες στον καθένα (50 ώρες συνολικά), για το Α' εξάμηνο 
του 2005 που υπηρετούν στο Τοπικό Υποκατάστημα ΙΚΑ- 
ΕΤΑΜ Αγ. Νικολάου. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Ο υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης είναι ο Διευθυντής της κάθε μονάδας, ο οποίος βε¬ 
βαιώνει την πραγματοποίησή τους. 

Η απόφαση αυτή ισχύει 1 μήνα πριντην δημοσίευσή της 
στην Εφημερίδα της Κυβερνήσεως και μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 


Αριθ.Φ. 80425/5723/1264 (10) 

Υπερωριακή εργασία διοικητικού προσωπικού με σχέση 
εργασίας ιδιωτικού δικαίου του ΙΚΑ - ΕΤΑΜ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Την υπ’ αριθμ. οικ. 2/7093/0022/5.2.2004 απόφαση 
επέκτασης των διατάξεων του Ν. 3205/2003 στο προσω¬ 
πικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρ- 
χίας. 

5. Την ανάγκη υπερωριακής απασχόλησης διοικητικού 
προσωπικού με σχέση εργασίας ιδ. δικαίου του ΙΚΑ - 
ΕΤΑΜ που προκύπτει από το γεγονός ότι το Ίδρυμα διέρ¬ 
χεται περίοδο μεταρρύθμισης με εισαγωγή νέων παρα¬ 
μέτρων και αρχών σε όλους τους τομείς δραστηριότητάς 
του σε συνάρτηση με τις ευρισκόμενες σε εξέλιξη εφαρ¬ 
μογές του Ολοκληρωμένου Πληροφοριακού Συστήμα¬ 
τος. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των δυο χιλιάδων επτα¬ 
κοσίων ογδόντα δυο (2.782) ευρώ περίπου και θα βαρύνει 
την εγγεγραμμένη πίστωση στον προϋπολογισμό του IΚΑ 
- ΕΤΑΜ έτους 2005. 

7. Την υπ’ αριθμ. 80015/22-04-2004 (ΦΕΚ598/Β722.4.2004) 
απόφαση ανάθεσης αρμοδιοτήτων στους Υφυπουργούς 
Απασχόλησης και Κοινωνικής Προστασίας όπως τροπο¬ 
ποιήθηκε με τις αριθ. 80026/9.6.2004 (ΦΕΚ 883/Β7 
14.6.2004) και 80045/23.8.2004 (ΦΕΚ 1293/Β723.8.2004) 
αποφάσεις., αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για το διοικητικό προσωπικό με σχέση εργασίας 
ιδιωτικού δικαίου του ΙΚΑ - ΕΤΑΜ, για το έτος 2005, ως 
εξής: 

α) Για 3 διοικητικούς υπαλλήλους από 120 ώρες στον 
καθένα (360 ώρες συνολικά), που υπηρετούν: 

-1 στο Περιφερειακό Υποκατάστημα ΙΚΑ - ΕΤΑΜ Καρδί¬ 
τσας. 

- 1 στο Τοπικό Υποκατάστημα ΙΚΑ - ΕΤΑΜ Σάμου - Πα¬ 
ράρτημα ΙΚΑ - ΕΤΑΜ Καρλοβασίου. 

-1 στο Περιφερειακό Υποκατάστημα ΙΚΑ - ΕΤΑΜ Τρίπο¬ 
λης. 

β) Για 2 υπαλλήλους προσωπικό καθαριότητας από 120 
ώρες στον καθένα (240 ώρες συνολικά), που υπηρετούν: 

-1 στο Τοπικό Υποκατάστημα ΙΚΑ - ΕΤΑΜ Πλ. Αττικής. 

-1 στοΤοπικόΥποκατάστημαΙΚΑ- ΕΤΑΜ Μεσολογγίου. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Ο υπεύθυνος για την παρακολούθηση και τον έλεγχο 

της πραγματικής παροχής της υπερωριακής απασχόλη¬ 
σης είναι ο Διευθυντής της κάθε μονάδας, ο οποίος βε¬ 
βαιώνει την πραγματοποίησή τους. 

Η απόφαση αυτή ισχύει 1 μήναπριντην δημοσίευσή της 
στην Εφημερίδα της Κυβερνήσεως και μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. 3034 (11) 

Έγκριση της υπ’ αριθμ. 83/2005 αποφάσεως του Δημοτι¬ 
κού Συμβουλίου Ροδίων, που αφορά την αύξηση μετο¬ 
χικού κεφαλαίου στην Δημοτική Επιχείρηση Καθαριό¬ 
τητας Ρόδου (Δ.Ε.Κ.Ρ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997. 

2. Τις όμοιες του άρθρου 277 του Π.Δ. 410/1995, όπως 
ισχύει με τις τροποποιήσεις του. 


3. Το υπ’ αριθμ. 348/Φ. ερ. 37/1990 έγγραφο του 
ΥΠ.ΕΣ.Δ.Δ.Α.. 

4. Την οικονομοτεχνική μελέτη της Δημοτικής Επιχείρη¬ 
σης Καθαριότητας Ρόδου (Δ.Ε.Κ.Ρ.). 

5. Την υπ’ αριθμ. 83/2005 απόφαση του Δημοτικού Συμ¬ 
βουλίου Ροδίων, η οποία μας διαβιβάστηκε με το υπ’ 
αριθμ. 2955/8.3.2005 έγγραφο του Δήμου Ροδίων, απο¬ 
φασίζουμε: 

Εγκρίνουμε την υπ’ αριθμ. 83/2005 απόφαση του Δημο¬ 
τικού Συμβουλίου Ροδίων, που αφορά την αύξηση του με¬ 
τοχικού κεφαλαίου της Δημοτικής Επιχείρησης Καθαριό¬ 
τητας Ρόδου (Δ.Ε.Κ..Ρ.), κατά 5.800.000,00 ευρώ. 

Η παρούσα απόφαση προκαλεί δαπάνη για το τρέχον 
οικονομικό έτος 2005, η οποία έχει καλυφθεί με εγγραφή 
ισόποσης πίστωσης στον Κ.Α. 20/7511.01 του προϋπολο¬ 
γισμού του Δήμου Ροδίων. 

Για τα επόμενα (4) τέσσερα οικονομικά έτη δεν προκα- 
λείται καμία δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 11 Μαρτίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ: νννννν.θΐ.ςτ - β-ητοί I: \λ/θ&γπ 351 θγ @ θί.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιγο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 Θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210 - 4071010, ίαχ: 210 - 4071010 ίηΙθΓΠθΙ 

Μ 11 ρ://νννννν.θ 1 . 9 τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ . 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























